02/09/2019 | Administración LocalMunicipal
Oroso
Lista provisional de admitidos e excluídos no procedemento de selección dunha praza de operario de limpeza. Grupo V, nivel 12. Persoal laboral fixo do Concello de Oroso por oposición e a creación dunha bolsa de emprego.

Con data de 26/08/2019 ditouse a resolución de Alcaldía nº 1074/2019 que se fai pública para xeral coñecemento: LOGO DE VER que mediante resolución desta Alcaldía nº 1022/2018 do 28/09 procedeuse a aprobar a oferta de emprego público correspondente ao exercicio 2018 e que esta foi obxecto de publicación no BOP nº 190 do 4/10/2018 TENDO EN CONTA que na citada oferta de emprego público figuraba unha praza vacante coas seguintes características: Denominación: Operario de Limpeza. Grupo V. Nº de vacantes: 1. Nivel de Titulación: Estudos primarios. Forma de provisión: Oposición. Nivel 12. TENDO EN CONTA que na Relación de Postos de Traballo do Concello de Oroso vixente no ano 2018 segue a recollerse a citada praza, e que o prazo improrrogable para o desenvolvemento da citada oferta de emprego público será de 3 anos a contar desde a súa publicación consonte establece o artigo 70 do Texto Refundido do Estatuto Básico do Empregado Público. LOGO DE VER que mediante providencia desta Alcaldía asinada con data de 26/10/2018 ordeouse o inicio do expediente (nº de exp.2018/X999/0000315) para a selección e cobertura da citada praza de Operario de Limpeza como persoal laboral fixo e igualmente se incluíu unha bolsa de emprego para cubrir postos de operario de limpeza de xeito temporal. LOGO DE VER que mediante resolución de Alcaldía nº 1202/2018 do 2/11 aprobáronse as correspondentes bases de selección e que as mesmas foron obxecto de publicación no BOP nº 213 do 8/11/2018 así como o correspondente anuncio publicado no DOG nº 232 do 5/12/2018 (corrección de erros no DOG nº 3 de 4/01/2019) e no BOE nº 30 do 4/02/2019 Transcorrido o prazo para a presentación de instancias por todas aquelas persoas interesadas en participar no presente proceso de selección e revisadas as mesmas, de conformidade co previsto na base sexta e sétima e tendo en conta a competencia que me atribúe o artigo 21.1. h) da Lei 7/1985, de 2 de abril, pola presente RESOLVO: Primeiro: Aprobar a seguinte lista provisional de admitidos e excluídos no procedemento de selección dunha praza de operario de limpeza como persoal laboral fixo e creación dunha bolsa de emprego: 1.-Non ter achegado o documento de cesión de datos de carácter persoal.2.-Non ter achegado solicitude conforme ao modelo establecido nas bases.3.-Non ter achegado xustificante de pagamento das taxas.4.-Ter presentado a solicitude fora de prazo. Segundo: Outorgar un prazo de 10 días naturais, a partir do día seguinte á publicación da presente resolución no Taboleiro de Anuncios do Concello e na web municipal para que calquera os interesados que o consideren oportuno proceda a subsanar as deficiencias ou presentar as alegacións que estimen oportunas contra a citada lista provisional de admitidos. No caso de que no citado prazo non se presentasen reclamacións contra a lista provisional, entenderase como definitiva. Terceiro: Publicar a presente resolución no taboleiro de anuncios da Corporación así como na web do Concello de Oroso, e no Boletín Oficial da Provincia adoptando as medidas necesarias para a protección de datos de carácter persoal conforme á normativa vixente. Cuarto: Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 112.1 da Lei 39/2015, do 1 de outubro, do Procedemento Administrativo Común das Administracións Públicas). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 47 e 48 da Lei 39/2015, do 1 de outubro. Todo iso sen prexuízo da realización de cantas accións estime oportunas na defensa dos seus intereses lexítimos. En Oroso a 27 de agosto de 2019. Asinado dixitalmente polo Alcalde da Corporación. D. Manuel Mirás Franqueira.